Kimfumu ya Nzambi Kele Nki?
Nge ta tuba nde yo kele . . .
kima mosi ya kele na ntima na nge?
kutuba ya kifwani?
guvernema mosi na zulu?
MAMBU YINA BIBLIA KE TUBAKA
“Nzambi ya zulu ta tula kimfumu mosi yina ta fwa ve ata fioti.” —Daniele 2:44, Mbalula ya Nsi-Ntoto ya Mpa.
“Bo me pesa beto mwana mosi ya bakala; mpi luyalu ta vanda na zulu ya mapeka na yandi.”—Yezaya 9:6.
YO LENDA TENDULA INKI SAMBU NA NGE
Luyalu mosi ya lunungu yina lenda natila nge mambote.—Yezaya 48:17, 18.
Na nsi-ntoto ya mpa yina ke kwisa, nge ta vanda ti luzingu ya kiese mpi mavimpi ya mbote.—Kusonga 21:3, 4.
KETI BETO LENDA KWIKILA KIBENI MAMBU YINA BIBLIA KE TUBAKA?
Ee, sambu na bikuma kiteso ya zole:
Yezu monisaka mambu yina Kimfumu ya Nzambi ta sala. Yezu longaka balongoki na yandi na kusamba sambu Kimfumu ya Nzambi kukwisa mpi luzolo na yandi kusalama na ntoto. (Matayo 6:9, 10) Yezu monisaka mutindu kisambu yai ta lungana.
Ntangu Yezu vandaka na ntoto, yandi disaka bantu yina vandaka na nzala, belulaka bambefo, mpi futumunaka bafwa! (Matayo 15:29-38; Yoane 11:38-44) Sambu yandi kele Mfumu ya Kimfumu ya Nzambi, Yezu monisaka na ntwala mambu ya kitoko yina Kimfumu ya Nzambi ta sala sambu na bantu na yo. —Kusonga 11:15.
Mambu ya ke luta na nsi-ntoto ke monisa nde Kimfumu ya Nzambi ta kwisa ntama mingi ve. Yezu bikulaka nde bitumba, nzala mpi kunikana ya ntoto ta vanda na nsi-ntoto na ntwala nde Kimfumu ya Nzambi kutula ngemba na ntoto.—Matayo 24:3, 7.
Beto ke mona mambu yango bubu yai. Yo yina, beto ke tula ntima nde ntama mingi ve Kimfumu ya Nzambi ta sukisa mambu yina yonso na ntoto.
KUDIYULA
Luzingu ta vanda nki mutindu ntangu Kimfumu ya Nzambi ta yala?
Biblia ke pesa mvutu na ngiufula yai na NKUNGA 37:29 mpi na YEZAYA 65:21-23.
kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn